舟人强以二鍰多取漁人之魚余增百錢與之作漁父行
作者：袁說友
朝代：宋

paragraphs: 老父家住逢家洲，無田可種漁爲舟。
春和夏炎網頭坐，茫茫不覺秋冬過。
賣魚日不滿百錢，妻兒三口窮相煎。
朝餐已了夕不飽，空手歸去蘆灣眠。
今朝何人買鮮鯽，直得千錢酬二百。
拋錢帆去了不譍，却謝君子爲增益。
嗟嗟莫怨行路人，滿江風月儂最親。
但看漁翁更强健，銀刀赤尾長鱗鱗。